De syv samuraier

De syv samuraier (originaltittel: Shichinin no samurai) er et japansk eventyrdrama- og actionfilm fra 1954 regissert av Akira Kurosawa. Hovedrollene spilles av Toshiro Mifune og Takashi Shimura. Filmen handler om en fattig japansk landsby som på 1500-tallet blir utsatt for gjentatte plyndringer av en lokal røverbande. Til slutt klarer beboerne å samle sammen en gruppe samuraier som skal beskytte dem mot angriperne. Handlingen er lagt til den urolige Sengoku-perioden i Japans historie.

Filmen ble svært godt mottatt av kritikerne og har i ettertid blitt holdt for å være en av de beste og mest innflytelsesrike filmene som er lagd på 1900-tallet.Bostonphoenix - Canon fodder (5.9.2002)  «In a 2002 poll of international directors and critics, 12 directors and 15 critics named Kurosawa’s 1954 Seven Samurai as one of the 10 best films of all time».IMDb Top 250BFI - The directors’ top ten films (2002) BFI - The Sight & Sound Top Ten Poll: 1982 Villagevoice - Best Films of the Century (1999)Empire - The greatest films not in the English language Den vant Sølvbjørnen ved Filmfestivalen i Venezia, to finske Jussi (beste regi og beste utenlanske skuespiller) og prisen for beste birolle (Seiji Miyaguchi) ved japanske Mainichi Film Award. Det må også nevnes av den ble nominert til to Oscar (beste kostyme og beste dekorasjon) og tre BAFTA.IMDb awards

I 1960 kom den westernfilmen De syv uovervinnelige, som var en amerikansk versjon av filmen. De syv samuraier skal videre har hatt innflytelse på en rekke kjente filmer, slik som Kanonene på Navarone, Ocean's Eleven, Den ville gjengenAftenposten aften - Den blodigste western (1.10.1969, s.3) og 12 fortapte menn.Film.com - What’s the Big Deal?: Seven Samurai (6.11.2010) SNL - De syv samuraier

 Handling 
1500-tallets Japan: En liten japansk landsby blir årlig utsatt for en røverbandes herjinger akkurat idet avlingen er i hus. I fortvilelse forsøker de å leie noen samuraier til forsvar, men de er fattige, og kan bare tilby dem mat for oppdraget. Å finne noen som er villige til å påta seg en slik oppgave er ikke lett, men etter hvert er bøndene heldige og finner en samurai med den rette filosofien, og med hans hjelp klarer de også å hente inn flere hjelpere. Gjennom en oppvisning i smart planlegging og gjennomføring slår de angriperne tilbake. Sluttoppgjøret foregår i høljende regnvær i en kamp på liv og død.

 Om filmen 
De syv samuraier er i sin dype forståelse av menneskets vilkår og splittelse blitt beskrevet som en meget humanistisk film. Den hyller fellesskapet såvel som individet og kommer ikke med enkle løsninger. Alt har sin pris, også sivilisasjonen.DFI – DE SYV SAMURAIER – ET UNDERVISNINGSMATERIALE

Det eksisterer flere versjoner av filmen. Den lengste er på 207 minutter, mens den internasjonale versjonen er på 150 minutter. Det eksisterer også versjoner på 141 og 190 minutter.

 Kritikerne 
Filmen ble svært godt mottatt av kritikerne, noe som gjenspeiles i at den har fått så mye som 100% på Rotten Tomatoes. I 2001 satte den amerikanske filmkritikeren Roger Ebert den opp på sin liste over «Great Movies».

Aftenpostens Per Haddal benyttet ord som «mesterverk», «perfekt» og «makeløst» i sin omtale av filmen da den ble viste på norske kinoer.Aftenposten morgen – En absolutt topp i filmhistorien (15.10.1983, s.11)

 Annet 
Den ble ikke satt opp på norsk kino før i 1983. Den ble imidlertid vist på Oslo Filmklubb i 1967.Aftenposten morgen – Fint vårprogram i filmklubben (10.1.1967, s.8)

 Rolleliste 
 Takashi Shimura : Kambei Shimada (gruppens leder og den som ble rekruttert først)
 Toshiro Mifune : Kikuchiyo (den unge oppkomlingen som absolutt vil bevise sitt talent som verdig samurai)
 Yoshio Inaba : Gorobei Katayama (en talentfull bueskytter)
 Seiji Miyaguchi : Kyuzo (samuraien med steinansiktet og mester med sverdet)
 Minoru Chiaki : Heihachi Hayashida (den vittige)
 Daisuke Kato : Shichiroji (den erfarene, og Kambeis tidligere overordnede)
 Isao Kimura : Katsushiro Okamoto (en ung kriger)
 Kokuten Kodo : Gisaku, landsbyens patriakt (landsbybeboer)
 Bokuzen Hidari : Yohei, en gammel mann (landsbybeboer)
 Kamatari Fujiwara : Manzō, en bonde som frykter for sin datters dyd (landsbybeboer)
 Keiko Tsushima : Shino, Manzos datter (landsbybeboer)
 Yoshio Tsuchiya : Rikichi, en ung hissigpropp (landsbybeboer)
 Yukiko Shimazaki : Rikichis kone (landsbybeboer)
 Yoshio Kosugi : Mosuke (landsbybeboer)
 Shinpei Takagi : Bandesjefen
 Shin Ōtomo : Bandesjefens høyre hånd
 Toshio Takahara : Banditt med muskett
 Masanobu Ōkubo: Banditt på taket
 Kichijirô Ueda : Fanget Banditt speider
 Eijirô Tôno : Kidnapper
 Keiji Sakakida : Gosaku
 Ichirô Chiba :	Buddhist prest

 Referanser 

 Eksterne lenker 


Kategori:Filmer fra 1954
Kategori:Japanske eventyrfilmer
Kategori:Japanske actionfilmer
Kategori:Japanske dramafilmer
Kategori:Sort-hvitt-filmer
Kategori:Japanskspråklige filmer
Kategori:Filmer regissert av Akira Kurosawa
Kategori:Filmer lagt til rurale strøk
Kategori:Filmer lagt til Japan